బొల్లా బ్రహ్మనాయుడు

బొల్లా బ్రహ్మనాయుడు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో వినుకొండ  నియోజకవర్గం నుండి ఎమ్మెల్యేగా  గెలిచాడు.
జననం
బొల్లా బ్రహ్మనాయుడు 1957లో  ఆంధ్రప్రదేశ్ రాష్ట్రం,  గుంటూరు జిల్లా,  శావల్యాపురం మండలం, వేల్పూరు గ్రామంలో హనుమయ్య, మాణిక్యమ్మ  
దంపతులకు జన్మించాడు.

రాజకీయ జీవితం
బొల్లా బ్రహ్మనాయుడు వ్యవసాయ కుటుంబం నుండి వచ్చి 2004 తిరుమల డెయిరీని, తిరుమల ఇంజినీరింగ్‌ కళాశాల, తిరుమల ఆక్స్‌ఫర్డ్‌ ఎడ్యుకేషన్‌ సొసైటీ పేరిట విద్యాసంస్థలను  స్థాపించాడు . ఆయన 2009లో రాజకీయాల్లోకి వచ్చి  2009లో  జరిగిన అసెంబ్లీ ఎన్నికల్లో ప్రజారాజ్యం పార్టీ నుండి పోటీ చేసి ఓడిపోయాడు. 

బొల్లా బ్రహ్మనాయుడు ప్రజారాజ్యం పార్టీ కాంగ్రెస్ లో విలీనం అవడంతో ఆయన వై.ఎస్.ఆర్.కాంగ్రెస్ పార్టీలో చేరి 2014లో జరిగిన అసెంబ్లీ ఎన్నికల్లో పెదకూరపాడు నియోజకవర్గం నుండి పోటీ చేసి ఓడిపోయాడు. ఆయన  2019లో జరిగిన ఎన్నికల్లో వినుకొండ  నియోజకవర్గం నుండి పోటీ చేసి 28,628 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

మూలాలు

వర్గం:ఆంధ్రప్రదేశ్ శాసన సభ్యులు (2019)
వర్గం:వై.యస్.ఆర్. కాంగ్రెస్ పార్టీ రాజకీయ నాయకులు
వర్గం:గుంటూరు జిల్లా వ్యక్తులు
వర్గం:గుంటూరు జిల్లా నుండి ఎన్నికైన శాసన సభ్యులు